
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind aprobarea cofinanţării obiectivului de investiţie:
“Modernizare drum judeţean 162, km 0+000-8+300,Teaca-Archiud, judeţul Bistriţa-Năsăud“, finanţat prin Programul naţional de dezvoltare locală al Ministerului Dezvoltării Regionale şi Administraţiei Publice
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:

- expunerea de motive nr. IX/9725 din 10.07.2014 a Preşedintelui Consiliului Judeţean Bistriţa-Năsăud; 
- raportul comun nr. IVB/9709 din 10.07.2014 al Serviciului administrare drumuri, lucrări publice şi al Direcţiei economice din cadrul Consiliului Judeţean Bistriţa-Năsăud;
- prevederile Anexei nr. 2 la Hotărârea Consiliului Judeţean Bistriţa-Năsăud nr. 8/29.01.2014 privind aprobarea bugetului propriu al Consiliului Judeţean Bistriţa-Năsăud pe anul 2014 conform Legii bugetului de stat pe anul 2014 nr. 356/2013 şi a estimărilor pe anii 2015-2017;
- prevederile Hotărârii Consiliului Judeţean Bistriţa-Năsăud nr. 29/06.03.2013 privind aprobarea Studiului de Fezabilitate şi ai Indicatorilor Tehnico - Economici aferenţi proiectului „MODERNIZARE  DJ 162, KM 0+000-8+300, TEACA – ARCHIUD”, judeţul Bistriţa Năsăud;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile art. 7 alin.(1) lit.e) din Ordonanţa de urgenţă a Guvernului nr. 28/10 aprilie 2013 pentru aprobarea Programului naţional de dezvoltare locală, cu modificările şi completările ulterioare;      

- prevederile Anexei 1, art. 1, art. 2, lit.c), art. 8, alin.(3) şi art. 11 alin.(14), lit.c) din Ordinul Ministrului Dezvoltării Regionale şi Administraţiei Publice nr. 1851/9.05.2013 privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului nr. 28/2013 pentru aprobarea Programului naţional de dezvoltare locală;
- prevederile Ordinului Ministrului Dezvoltării Regionale şi Administraţiei Publice nr. 386/20.03.2014 privind aprobarea listei obiectivelor de investiții și sumele alocate acestora pentru județul Bistrița-Năsăud pentru anul 2014 prin Programul naţional de dezvoltare locală;

- prevederile Legii nr. 356/2013, Legea bugetului de stat pe anul 2014;

- prevederile art. 19 şi art. 44 din Legea nr. 273/2006 privind finanţele publice locale cu modificările şi completările ulterioare;
- raportul nr. IB/10534/25.07.2014 al Comisiei de urbanism;
- raportul nr. IB/10531/25.07.2014 al Comisiei economice.
În temeiul art. 91 alin.(1) lit.b), alin.(3) lit. f), art. 97 şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,
    HOTĂRĂŞTE:
       Art.1. Se aprobă cofinanţarea  obiectivului  de investiţie „Modernizare drum judeţean 162, km 0+000-8+300, Teaca-Archiud, judeţul Bistriţa-Năsăud“, finanţat prin Programul naţional de dezvoltare locală al Ministerului Dezvoltării Regionale şi Administraţiei Publice.
       Art.2. Valoarea totală a obiectivului de investiţie este de 16.059.250   lei cu TVA, din care partea de cofinanţare a Consiliului Judeţean Bistriţa-Năsăud este de 177.511  lei cu TVA, care se se finanţează de la bugetul judeţean, reprezentând cheltuieli neeligibile.
      
Art.3. Suma de cofinanţare în valoare de 177.511  lei cu TVA, va fi prevazută în bugetul judeţean la secţiunea Cheltuieli de dezvoltare, eşalonat, corelată cu execuţia obiectivului, până la acoperirea tuturor cheltuielilor care se finanaţează de la bugetul judeţean pentru obiectivul de investiţie: „Modernizare drum judeţean 162, km 0+000-8+300, Teaca-Archiud, judeţul Bistriţa-Năsăud“.
      
Art.4.  Prezenta  hotărâre a fost adoptată cu un  număr  de 26 voturi  « pentru ».
       
Art.5. Cu ducere la îndeplinire a prevederilor prezentei hotărâri se încredinţează Direcţia tehnică investiţii lucrări publice – Serviciul administrare drumuri, lucrări publice şi Direcţia economică din cadrul Consiliului Judeţean Bistriţa-Năsăud.
      
Art.6. Prezenta hotărâre se comunică de către Serviciul administraţie şi relaţii publice cu:
- Administratorul public al judeţului;

- Direcţia tehnică investiţii lucrări publice;

- Serviciul administrare drumuri, lucrări publice;
- Direcţia economică;
- Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

